title: Provedbena Uredba Komisije (EU) 2019/2241 оd 16. prosinca 2019. o opisu varijabli i duljine, zahtjeva kvalitete i razine detalja vremenskih nizova za dostavu mjesečnih podataka o nezaposlenosti u skladu s Uredbom (EU) 2019/1700 Europskog parlamenta i Vijeća (Tekst značajan za EGP)

text:
                  30.12.2019

                  HR

                  Službeni list Europske unije

                  L 336/125

         PROVEDBENA UREDBA KOMISIJE (EU) 2019/2241
         оd 16. prosinca 2019.
         o opisu varijabli i duljine, zahtjeva kvalitete i razine detalja vremenskih nizova za dostavu mjesečnih podataka o nezaposlenosti u skladu s Uredbom (EU) 2019/1700 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Uredbu (EU) 2019/1700 Europskog parlamenta i Vijeća od 10. listopada 2019. o uspostavi zajedničkog okvira za europske statistike o osobama i kućanstvima koje se temelje na podacima o pojedincima prikupljenima na uzorcima, izmjeni uredaba (EZ) br. 808/2004, (EZ) br. 452/2008 i (EZ) br. 1338/2008 Europskog parlamenta i Vijeća, te stavljanju izvan snage Uredbe (EZ) br. 1177/2003 Europskog parlamenta i Vijeća i Uredbe Vijeća (EZ) br. 577/98 (1), a osobito njezin članak 7. stavak 3.,
         budući da:

                     (1)

                     Dostava mjesečnih podataka o nezaposlenosti od strane država članica ključna je za obavješćivanje Komisije (Eurostata), a time i za pružanje podrške vodećim prioritetima Unije za rast i otvaranje radnih mjesta jer se njome osigurava upotreba pravodobnih i usporedivih podataka za oblikovanje i praćenje politika Unije usmjerenih na te prioritete.

                     (2)

                     Mjesečni podaci o nezaposlenosti koriste se za izradu mjesečne stope nezaposlenosti, jednog od glavnih europskih ekonomskih pokazatelja (2).

                     (3)

                     Mjesečna statistika o nezaposlenosti trebala bi se temeljiti na međunarodno dogovorenim pojmovima koje je definirala Međunarodna organizacija rada.

                     (4)

                     U slučaju da države članice ne izrade mjesečnu statistiku o nezaposlenosti u skladu s definicijom Međunarodne organizacije rada, trebale bi izraditi mjesečne procjene nezaposlenosti ili Komisiji (Eurostatu) dostaviti mjesečne ulazne podatke o nezaposlenosti kako bi izradila takve mjesečne procjene u njihovo ime.

                     (5)

                     Mjesečnim podacima o nezaposlenosti trebala bi se mjeriti nezaposlenost u referentnom mjesecu, uz prilagodbu za moguće sezonske učinke bez prekomjernog izglađivanja. Trebali bi biti usklađeni s tromjesečnim podacima koji se prikupljaju u području radne snage u skladu s Uredbom (EU) 2019/1700.

                     (6)

                     Države članice trebale bi dostavljati mjesečne podatke o nezaposlenosti u skladu s preciznim vremenskim rasporedom tako da Komisija (Eurostat) može ispuniti zahtjeve korisnika o pravodobnosti.

                     (7)

                     Kvaliteta mjesečnih podataka o nezaposlenosti trebala bi se pratiti na temelju skupa pokazatelja koji su zajednički dogovoreni i jednako se primjenjuju.

                     (8)

                     Mjere predviđene ovom Uredbom u skladu su s mišljenjem Odbora za europski statistički sustav,

               DONIJELA JE OVU UREDBU:

            Članak 1.
            Predmet
            Ovom Uredbom utvrđuju se varijable, duljina, razina detalja i zahtjevi kvalitete za mjesečne podatke o nezaposlenosti koji se Komisiji (Eurostatu) dostavljaju u skladu s Uredbom (EU) 2019/1700.

            Članak 2.
            Definicije
            Za potrebe ove Uredbe, primjenjuju se sljedeće definicije:

                        1.

                        „mjesečna statistika o nezaposlenosti” znači evidencija broja zaposlenih i nezaposlenih osoba te izvedena „mjesečna stopa nezaposlenosti”, u skladu s definicijom Međunarodne organizacije rada (3) kako se primjenjuje u području radne snage u skladu s Uredbom (EU) 2019/1700;

                        2.

                        „mjesečna stopa nezaposlenosti” znači broj nezaposlenih osoba podijeljen brojem zaposlenih i nezaposlenih osoba u referentnom mjesecu;

                        3.

                        „mjesečni ulazni podaci o nezaposlenosti” znači evidencija broja nezaposlenih osoba prijavljenih u javnim službama za zapošljavanje država članica;

                        4.

                        „mjesečne procjene nezaposlenosti” znači kombinacija tromjesečnih podataka na temelju definicije Međunarodne organizacije rada, kako se primjenjuje u području radne snage u skladu s Uredbom (EU) 2019/1700, i mjesečne zabilježene nezaposlenosti;

                        5.

                        „mjesečni podaci o nezaposlenosti” znači podaci koji se dostavljaju u skladu s ovom Uredbom, odnosno mjesečna statistika o nezaposlenosti, mjesečni ulazni podaci o nezaposlenosti ili mjesečne procjene nezaposlenosti;

                        6.

                        „referentni mjesec” znači skup tjedana sastavljen na sljedeći način:

                                    —

                                    svaki tjedan koji pripada referentnom tromjesečju, kako je utvrđeno za tromjesečne podatke koji se prikupljaju u području radne snage u skladu s Uredbom (EU) 2019/1700, dodjeljuje se samo jednom od triju referentnih mjeseca koji pripadaju tom tromjesečju;

                                    —

                                    tjedni koji u cijelosti pripadaju kalendarskom mjesecu dodjeljuju se odgovarajućem referentnom mjesecu;

                                    —

                                    tjedni koji se protežu na dva kalendarska mjeseca dodjeljuju se jednom od dvaju odgovarajućih referentnih mjeseca.

            Članak 3.
            Zahtjevi za podatke

               1.   Države članice dostavljaju Komisiji (Eurostatu) mjesečnu statistiku o nezaposlenosti [opcija 1.]; mjesečne ulazne podatke o nezaposlenosti [opcija 2.] ili mjesečne procjene nezaposlenosti [opcija 3.].

               2.   Skupovi podataka koji sadržavaju mjesečnu statistiku o nezaposlenosti uključuju mjesečnu statistiku koja je reprezentativna za cijeli referentni mjesec.

               3.   Skupovi podataka koji sadržavaju mjesečne ulazne podatke o nezaposlenosti uključuju podatke koji odgovaraju broju osoba koje su prijavljene kao nezaposlene u određenom razdoblju kalendarskog mjeseca.

               4.   Brojke prijavljene nezaposlenosti koje se koriste za izradu mjesečnih procjena nezaposlenosti odgovaraju broju osoba koje su prijavljene kao nezaposlene u određenom razdoblju kalendarskog mjeseca.

               5.   Nazivi i definicije varijabli koje treba dostaviti za mjesečnu statistiku o nezaposlenosti [opcija 1.] navedeni su u Prilogu I., za mjesečne ulazne podatke o nezaposlenosti [opcija 2.] u Prilogu II., a za mjesečne procjene nezaposlenosti [opcija 3.] u Prilogu III.

            Članak 4.
            Rokovi za dostavu podataka

               1.   Mjesečni podaci o nezaposlenosti dostavljaju se svakog mjeseca u rokovima utvrđenima u Prilogu V. Uredbi (EU) 2019/1700 na sljedeći način:

                           (a)

                           za države članice koje su odabrale opciju 1. mjesečna statistika o nezaposlenosti dostavlja se u roku od 27 dana nakon kalendarskog mjeseca;

                           (b)

                           za države članice koje su odabrale opciju 2. mjesečni ulazni podaci o nezaposlenosti dostavljaju se u roku od 25 dana nakon kalendarskog mjeseca;

                           (c)

                           za države članice koje su odabrale opciju 3. mjesečne procjene nezaposlenosti dostavljaju se u roku od 25 dana nakon kalendarskog mjeseca.

               2.   U mjesecima u kojima ti rokovi padaju na subotu ili nedjelju, stvarni je rok sljedeći ponedjeljak. Mjesečni podaci o nezaposlenosti za referentni mjesec studeni dostavljaju se do 31. prosinca.
               Dostava podataka počinje najkasnije za referentni mjesec svibanj 2021.

            Članak 5.
            Nizovi za prethodna razdoblja

               1.   Za države članice koje su odabrale dostavu mjesečne statistike o nezaposlenost [opcija 1.] ili mjesečnih procjena nezaposlenosti [opcija 3.]:

                           (a)

                           prva dostava za referentni mjesec svibanj 2021. uključuje i mjesečnu statistiku o nezaposlenosti odnosno odgovarajuće mjesečne procjene nezaposlenosti za referentne mjesece od siječnja do travnja 2021.;

                           (b)

                           dostava za referentni mjesec travanj 2022. uključuje vremenske nizove bez prekida za mjesečnu statistiku o nezaposlenosti odnosno mjesečne procjene nezaposlenosti za sve referentne mjesece do siječnja 2009. uključujući i taj mjesec;

                           (c)

                           od referentnog mjeseca svibnja 2022. nadalje dostave uključuju revidirane nizove do siječnja 2009. uključujući i taj mjesec.

               2.   Za države članice koje su odabrale dostavu mjesečnih ulaznih podataka o nezaposlenosti [opcija 2.] prva dostava za referentni mjesec svibanj 2021. uključuje i mjesečne ulazne podatke o nezaposlenosti do siječnja 2009.

            Članak 6.
            Izvori i metode

               1.   Najkasnije do 19. srpnja 2020. države članice koje su odabrale dostavu mjesečnih procjena nezaposlenosti [opcija 3.] odnosno dostavu mjesečnih ulaznih podataka o nezaposlenosti [opcija 2.] Komisiji (Eurostatu) dostavljaju opis izvora i metoda korištenih za izradu mjesečnih procjena nezaposlenosti odnosno mjesečnih ulaznih podataka o nezaposlenosti.

               2.   Države članice koje su odabrale dostavu mjesečne statistike o nezaposlenosti [opcija 1.] dostavljaju samo opis metoda korištenih za dobivanje mjesečne statistike iz tromjesečnih podataka prikupljenih u području radne snage u skladu s Uredbom (EU) 2019/1700.

               3.   Države članice Komisiju (Eurostat) obavješćuju dva mjeseca unaprijed o svakoj promjeni opisa koji se dostavlja u skladu sa stavkom 1. ili 2. i najkasnije šest mjeseci nakon provedbe promjena dostavljaju ažuriranu dokumentaciju.

               4.   Države članice u svaku mjesečnu dostavu podataka uključuju informacije o mogućim prekidima u nizovima te druge posebne događaje koji tijekom vremena mogu utjecati na usporedivost.

            Članak 7.
            Zahtjevi kvalitete

               1.   Komisija (Eurostat) prati kvalitetu ukupne mjesečne stope nezaposlenosti, prema definiciji Međunarodne organizacije rada, koju države članice (opcije 1. i 3.) ili Eurostat (opcija 2.) objavljuju kao glavni pokazatelj.

               2.   Kvaliteta ukupne mjesečne stope nezaposlenosti prati se svake tri godine na temelju skupa pokazatelja i pragova navedenih u Prilogu IV.

            Članak 8.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 261I, 14.10.2019., str. 1.

            (2)  Komunikacija Komisije Europskom parlamentu i Vijeću o statističkim podacima o europodručju „Prema poboljšanim metodologijama za statističke podatke i pokazatelje o europodručju”, COM(2002) 661 final.

            (3)  Kako je utvrđena 11. listopada 2013. na 19. međunarodnoj konferenciji statističara rada u njezinoj prvoj rezoluciji o statistici rada, zaposlenosti i iskorištenosti radne snage.

            PRILOG I.

               Mjesečna statistika o nezaposlenosti koja se dostavlja u skladu s člankom 3. stavkom 1. [opcija 1.]

                        Naziv

                        Opis

                        Statističke prilagodbe

                        NAT_LFS_PRI.Y.F.MON.UNEMP

                        Broj ženskih osoba u dobi od 15 do 24 godine koje su tijekom referentnog mjeseca nezaposlene u skladu s definicijom Međunarodne organizacije rada.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.Y.F.MON.EMPL

                        Broj ženskih osoba u dobi od 15 do 24 godine koje su tijekom referentnog mjeseca zaposlene u skladu s definicijom Međunarodne organizacije rada.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.Y.M.MON.UNEMP

                        Broj muških osoba u dobi od 15 do 24 godine koje su tijekom referentnog mjeseca nezaposlene u skladu s definicijom Međunarodne organizacije rada.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.Y.M.MON.EMPL

                        Broj muških osoba u dobi od 15 do 24 godine koje su tijekom referentnog mjeseca zaposlene u skladu s definicijom Međunarodne organizacije rada.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.O.F.MON.UNEMP

                        Broj ženskih osoba u dobi od 25 do 74 godine koje su tijekom referentnog mjeseca nezaposlene u skladu s definicijom Međunarodne organizacije rada.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.O.F.MON.EMPL

                        Broj ženskih osoba u dobi od 25 do 74 godine koje su tijekom referentnog mjeseca zaposlene u skladu s definicijom Međunarodne organizacije rada.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.O.M.MON.UNEMP

                        Broj muških osoba u dobi od 25 do 74 godine koje su tijekom referentnog mjeseca nezaposlene u skladu s definicijom Međunarodne organizacije rada.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.O.M.MON.EMPL

                        Broj muških osoba u dobi od 25 do 74 godine koje su tijekom referentnog mjeseca zaposlene u skladu s definicijom Međunarodne organizacije rada.

                                    —

                                    nedesezonirano

                                    —

                                    desezonirano

                                    —

                                    trend

            PRILOG II.

               Mjesečni ulazni podaci o nezaposlenosti koji se dostavljaju u skladu s člankom 3. stavkom 1. [opcija 2.]

                        Naziv

                        Opis

                        Statističke prilagodbe

                        PREA.Y.F.MON.UNEMP

                        Broj ženskih osoba u dobi od 15 do 24 godine koje su prema nacionalnom registru nezaposlene u određenom razdoblju kalendarskog mjeseca.

                        Nedesezonirano

                        PREA.Y.M.MON.UNEMP

                        Broj muških osoba u dobi od 15 do 24 godine koje su prema nacionalnom registru nezaposlene u određenom razdoblju kalendarskog mjeseca.

                        Nedesezonirano

                        PREA.O.F.MON.UNEMP

                        Broj ženskih osoba u dobi od 25 do 74 godine koje su prema nacionalnom registru nezaposlene u određenom razdoblju kalendarskog mjeseca.

                        Nedesezonirano

                        PREA.O.M.MON.UNEMP

                        Broj muških osoba u dobi od 25 do 74 godine koje su prema nacionalnom registru nezaposlene u određenom razdoblju kalendarskog mjeseca.

                        Nedesezonirano

            PRILOG III.

               Mjesečne procjene nezaposlenosti koje se dostavljaju u skladu s člankom 3. stavkom 1. [opcija 3.]

                        Naziv

                        Opis

                        Statističke prilagodbe

                        NAT_LFS_PRI.Y.F.MON.UNEMP

                        Broj ženskih osoba u dobi od 15 do 24 godine koje su u referentnom mjesecu nezaposlene.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.Y.F.MON.EMPL

                        Broj ženskih osoba u dobi od 15 do 24 godine koje su u referentnom mjesecu zaposlene.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.Y.M.MON.UNEMP

                        Broj muških osoba u dobi od 15 do 24 godine koje su u referentnom mjesecu nezaposlene.

                                    —

                                    nedesezonirano

                                    —

                                    esezonirano

                                    —

                                    trend

                        NAT_LFS_PRI.Y.M.MON.EMPL

                        Broj muških osoba u dobi od 15 do 24 godine koje su u referentnom mjesecu zaposlene.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.O.F.MON.UNEMP

                        Broj ženskih osoba u dobi od 25 do 74 godine koje su u referentnom mjesecu nezaposlene.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.O.F.MON.EMPL

                        Broj ženskih osoba u dobi od 25 do 74 godine koje su u referentnom mjesecu zaposlene.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.O.M.MON.UNEMP

                        Broj muških osoba u dobi od 25 do 74 godine koje su u referentnom mjesecu nezaposlene.

                                    —

                                    nedesezonirano

                                    —

                                    desezonirano

                                    —

                                    trend

                        NAT_LFS_PRI.O.M.MON.EMPL

                        Broj muških osoba u dobi od 25 do 74 godine koje su u referentnom mjesecu zaposlene.

                                    —

                                    nedesezonirano

                                    —

                                    desezonirano

                                    —

                                    trend

            PRILOG IV.

               Kvaliteta

            Kvaliteta ukupne mjesečne stope nezaposlenosti prati se kako je opisano u nastavku, putem skupa pokazatelja kojima se mjere volatilnost i revizije.
            Pokazatelji se izračunavaju na temelju zadnjih 36 mjesečnih promatranja koja su dostupna počevši od svibnja 2022.
            Komisija (Eurostat) ažurira te pokazatelje svake tri godine.

               Volatilnost

                        —

                        korelacija mjesečnih promjena izračunanih prije zaokruživanja kao Pearsonov koeficijent korelacije između niza mjesečnih promjena i istog niza s jednomjesečnim zakašnjenjem (tj. koeficijent autokorelacije prvog reda). Taj bi pokazatelj trebao ostati u okviru raspona [–0,30; 0,75].

                        —

                        učestalost dvostrukih velikih obrata koji se izračunavaju kao udio promatranja kojima prethode dva uzastopna velika obrata u suprotnom smjeru. Veliki obrat bilježi se kad mjesečna stopa nezaposlenosti varira za 0,2 postotna boda ili više. Taj bi pokazatelj trebao ostati niži od 5 %.

               Revizije

                        —

                        učestalost vrlo velikih revizija razina, koja se izračunava kao udio mjesečnih promatranja razina koja se revidiraju za više od 0,3 postotna boda u razdoblju između prve procjene i revidiranih podataka objavljenih šest mjeseci kasnije. „Razina” odgovara vrijednosti mjesečne stope nezaposlenosti u određenom referentnom mjesecu. Taj bi pokazatelj.

                        —

                        učestalost velikih revizija mjesečnih promjena, koja se izračunava kao udio promatranja u kojima se mjesečne promjene revidiraju za 0,2 postotna boda ili više u razdoblju između prve procjene i revidiranih podataka koji se objavljuju šest mjeseci kasnije. Taj bi pokazatelj trebao ostati niži od 10 %